Torud (Semnanska pokrajina)
Torud (; poznat i kao Torut ili Dorud) je naselje u Semnanskoj pokrajini na sjeveru Irana, smješteno približno 110 km južno od okružnog sjedišta Šahruda. Nalazi se na nadmorskoj visini od 828 m, u oazi na rubnom području gdje obližni planinski masiv prelazi u pustinju Dašt-e Kavir. Po naselju su imenovani Torudsko-čahširinski masiv koji se proteže 100 km prema zapadu, te 70 km dugačak Torudski rasjed zbog kojeg je područje seizmički aktivno. Dana 12. 2. 1953. Torud je pogođen potresom magnitude Mw = 6,5 prilikom kojeg je poginulo oko 930 ljudi. Ruševine starog naselja još su vidljive istočno od novoizrađenog područja. Ekonomija naselja orijentirana je na poljoprivredu, osobito ratarstvo s obzirom da se prema jugoistoku pruža 1,0 km² plodnih polja, navodnjavanih pomoću sjevernog kanata. Zapadno od naselja proteže se cesta 36 koja ga povezuje s Bejardžomandom i Šahrudom na sjeveru, odnosno Semnanom na zapadu. Glavna atrakcija u naselju je Habibolahova imamzada, smještena južno od starih ruševina. Prema popisu stanovništva iz 2006. godine u Torudu je živjelo 1901 ljudi odnosno 410 porodica.

Povezano 
 Semnanska pokrajina

Naselja u Iranu
Semnanska pokrajina
Vikiprojekat geografija/Naselja u Iranu